《星有好雨》
宋代·林希逸

视夜几回兴，浓云泼未停。无端常苦雨，作好果何星。

有烂参之常，于嗟月又经。何心长霢霂，拜手问苍冥。

咨暑能无怨，呼天孰与听。或云旗伐动，阴曀为兵刑。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。